Witold Niesiołowski

Witold Niesiołowski (* 4. august 1866, Suchy Grunt, Poľsko – † 7. január 1954, Bytom) bol poľský zoológ, múzejník a entomológ - hlavne lepidopterológ. 

 Životopis 
Po skončení základnej a strednej školy pokračoval v ďalšom štúdiu na vysokej škole v Tarnówe a potom študoval na vysokej škole ekonomickej vo Viedni a neskôr na Vojenskej akadémii. Po promócii pracoval ako úradník v odborných garnizónoch v Galícii a Korutánsku. Od roku 1919 pracoval ako dôstojník v poľskej armáde, kde odišiel do dôchodku v hodnosti plukovníka. 

Zomrel v roku 1954 v Bytome. Pochovaný je na cintoríne v Krakove.

 Entomologické aktivity 
Počas života sa zaoberal ako svojim koníčkom hlavne entomológiou. Zozbieral významnú zbierku motýľov, hlavne z rodov Parnassius a Erebia. Spracoval lepidopterofaunu okolia Krakova, Vysokých Tatier, Podola aj Czarnochory.

 Zdroje 
 Feliksiak, S.: 1987, Słownik biologów polskich. Warszawa: Państwowe Wydaw. Naukowe, s. 390.
 Okáli, I. & Országh, I. & Matoušek, B. & Hrabovec, I.: 1996, Slovník slovenských zoológov a zoológov so vzťahmi k územiu Slovenska. Stimul, Bratislava: 1 - 137, p. 85.
 Snoch, Bogdan: 2006, Górnośląski Leksykon Biograficzny. Suplement do wydania drugiego, Muzeum Śląskie, Katowice, p. 82, 83.

Kategória:Poľskí entomológovia
Kategória:Lepidopterológovia
Kategória:Osobnosti z Malopoľského vojvodstva